Blaze7451/Wiki-th-20250601 huggingface dataset:
พลู (พืช)

สำหรับความหมายอื่น ดูที่: พลู
พลู (Piper betle) เป็นพืชชนิดหนึ่ง อยู่ในวงศ์พริกไทย (Piperaceae)
พลูเป็นไม้เลื้อย ที่ข้อมีรากสั้น ๆ  ออกรอบข้อใช้เกาะติดไม้ใหญ่ มีเนื้อไม้ขนาดเล็กจึงไม่จัดเป็นไม้ยืนต้น มีข้อและปล้องชัดเจน  ใบเดี่ยวติดกับลำต้น ใบเรียงตัวแบบสลับ ลักษณะของใบแหลมคล้ายใบโพ ผิวใบมัน ดอกออกรวมกันเป็นช่อแน่น ปลูกโดยใช้ลำต้นปักชำ ขึ้นง่าย เป็นพืชพื้นเมืองของภูมิภาคเอเชียใต้จนถึงเอเชียตะวันออกเฉียงใต้
ใบของพลูนั้นมีรสเผ็ดร้อน เป็นที่รู้จักกันดีว่านิยมนำมาทากับปูนแดงเคี้ยวร่วมกับหมาก โดยเฉพาะในคนรุ่นก่อน ๆ ซึ่งส่วนใหญ่จะใช้ใบพลูที่มีสีเขียวเข้มมากกว่าใบที่สีออกเหลืองทอง นอกจากนี้แล้วยังใช้ในพิธีมงคลเป็นเครื่องเซ่นไหว้ การทำเครื่องบายศรีสู่ขวัญ 
คุณค่าทางสารอาหารของพลู ประกอบด้วยน้ำมันหอมระเหย ได้แก่ ชาวิคอล, ยูจินอล, เบตาซิโตสเตอรอล และซินีออล เป็นต้น
นอกจากนี้ยังใช้เป็นสมุนไพรแก้ลมพิษ รักษาอาการคัน ในใบพลูมีสารยูจีนอลและชาวิคอล มีฤทธิ์เป็นยาชาและช่วยกระตุ้นการไหลเวียนของโลหิต และยับยั้งการเจริญเติบโตของเชื้อโรคหลายชนิด จึงมีประโยชน์ในการระงับอาการคันและเจ็บปวดเนื่องจากแมลงกัดต่อย ช่วยฆ่าและยับยั้งการเจริญเติบโตของเชื้อแบคทีเรียที่เป็นสาเหตุของวัณโรคและเชื้อหนอง และมีฤทธิ์ต้านเชื้อราที่เป็นสาเหตุของโรคผิวหนังและกลาก และพบว่าน้ำมันพลูสามารถฆ่าพยาธิไส้เดือนได้ สารเบตาสเตอรอล มีฤทธิ์แก้แพ้ แก้อักเสบ นอกจากนี้ พลูยังมีสรรพคุณใช้แก้การอักเสบของเยื่อจมูกและคอ แก้กลาก แก้ฮ่องกงฟุต แก้คัน แก้ลมพิษ ลนไฟนาบท้องเด็ก แก้ปวดท้องและแก้ลูกอัณฑะยาน เป็นต้น 
พลูขึ้นพันรอบไม้ยืนต้น
มีการปลูกพลูกันเป็นพืชเศรษฐกิจในประเทศไทย โดยเฉพาะที่ตลาดพลู ฝั่งธนบุรี เริ่มจากชาวอิสลามที่อาศัยอยู่ ณ ที่แห่งนี้มาตั้งแต่ต้นยุครัตนโกสินทร์ จนกลายมาเป็นแหล่งค้าขายพลูแหล่งใหญ่ จนกระทั่งได้ขยายไปยังชาวไทยและชาวจีนด้วย แม้ปัจจุบันความนิยมกินหมากและพลูจะลดน้อยลงไปตามกาลเวลา แต่ก็ยังคงมีพื้นที่ปลูกพลูอยู่

**อ้างอิง**

**แหล่งข้อมูลอื่น**
หมวดหมู่:วงศ์พริกไทย
หมวดหมู่:สมุนไพรไทย
หมวดหมู่:พืชที่ใช้ในอายุรเวท
หมวดหมู่:ไม้เลื้อย
หมวดหมู่:พุทธศาสนิกชนชาวญี่ปุ่น

หมายเหตุ: บทความในหมวดหมู่นี้เป็นกลุ่มรายชื่อบุคคลชาวญี่ปุ่นที่นับถือศาสนาพุทธโดยไม่จำแนกเป็นนิกายต่างๆ
หมวดหมู่:ชาวญี่ปุ่นแบ่งตามศาสนา
ญี่ปุ่น
หมวดหมู่:พุทธศาสนิกชนชาวอังกฤษ

อังกฤษ
หมวดหมู่:ชาวอังกฤษแบ่งตามศาสนา
หมวดหมู่:ศาสนาพุทธในประเทศอังกฤษ
การนอนไม่หลับ

การนอนไม่หลับ (insomnia) เป็นความผิดปกติของการนอนหลับซึ่งไม่สามารถนอนหลับหรือนอนหลับได้ไม่นานเท่าที่ต้องการ แม้บางครั้งคำนี้ใช้อธิบายความผิดปกติที่แสดงโดยหลักฐานการนอนหลับที่ถูกรบกวนทางผลตรวจการนอนหลับ แต่การนอนไม่หลับมักนิยามโดยการที่ผู้ป่วยตอบคำถามใดคำถามหนึ่งนี้ว่าใช่ ได้แก่ "คุณประสบความลำบากในการนอนหลับหรือไม่" หรือ "คุณมีความลำบากในการนอนหลับหรือนอนหลับต่อไปหรือไม่"
ดังนั้นจึงมักถือว่าการนอนไม่หลับเป็นทั้งอาการและอาการแสดงของโรคที่ทำให้ประสบความลำบากในการนอนให้หลับหรือการคงการนอนหลับและคุณภาพของการนอนหลับเอาไว้ ซึ่งอาจเป็นโรคที่เกี่ยวกับการนอนโดยเฉพาะ (sleep disorder) หรือโรคจิตเวช หรือโรคอื่น ๆ ทางการแพทย์ก็ได้ ผู้ที่นอนไม่หลับมักจะมีความผิดปกติในการทำกิจวัตร (functional impairment) ยามตื่น การนอนไม่หลับสามารถเกิดได้ในทุกวัย แต่พบมากในผู้สูงอายุ การนอนไม่หลับสามารถเกิดได้ระยะสั้น (อาจนาน 3 สัปดาห์) หรือระยะยาว (เกิด 3–4 สัปดาห์) ซึ่งสามารถนำไปสู่ปัญหาด้านความจำ ภาวะซึมเศร้า ความหงุดหงิดและเพิ่มความเสี่ยงโรคหัวใจและอุบัติเหตุที่เกี่ยวข้องกับรถยนต์
การนอนไม่หลับสามารถแบ่งเป็นการนอนไม่หลับปฐมภูมิและทุติยภูมิ หรือ ทั้งสองอย่างพร้อมกัน การนอนไม่หลับปฐมภูมิเป็นความผิดปกติของการนอนหลับที่ไม่มีสาเหตุทางการแพทย์ จิตเวชหรือสิ่งแวดล้อม ซึ่งอธิบายว่ามีอาการหลับยากยาวนาน (prolonged sleep onset latency) การรบกวนการคงการนอนหลับ (sleep maintenance) หรือประสบการนอนหลับไม่สดชื่น (non-refreshing sleep)

**อ้างอิง**
หมวดหมู่:ความผิดปกติของการนอนหลับ
หมวดหมู่:การวินิจฉัยจิตเวช
หมวดหมู่:พุทธศาสนิกชนชาวฮ่องกง

หมวดหมู่:ชาวฮ่องกง
หมวดหมู่:พุทธศาสนิกชนชาวจีน
หมวดหมู่:ชาวฮ่องกงแบ่งตามศาสนา
ความผิดปกติทางจิต

ความผิดปกติทางจิต หรือ การป่วยทางจิต หรือ จิตพิการ เป็นรูปแบบทางจิตวิทยาหรือวิกลภาพ ซึ่งอาจสะท้อนออกมาทางพฤติกรรม ที่โดยทั่วไปเกี่ยวข้องกับความทุกข์ทรมาน (distress) หรือความพิการ และไม่ถูกมองว่าเป็นส่วนหนึ่งของพัฒนาการปกติของวัฒนธรรมของบุคคล ความผิดปกติทางจิตโดยทั่วไปนิยามโดยการรวมว่าบุคคลรู้สึก กระทำ คิดหรือรับรู้อย่างไร ซึ่งอาจเกี่ยวข้องกับบริเวณใดบริเวณหนึ่งหรือการทำหน้าที่ของสมองหรือระบบประสาทส่วนที่เหลือ มักในบริบททางสังคม การยอมรับและการเข้าใจภาวะสุขภาพจิตเปลี่ยนแปลงไปตามกาลเวลาและวัฒนธรรม และยังมีข้อแตกต่างในการนิยาม ประเมินและจำแนกอยู่บ้าง แม้เกณฑ์แนวปฏิบัติมาตรฐานจะใช้กันอย่างกว้างขวางก็ตาม ในหลายกรณี ดูเหมือนจะมีความต่อเนื่องระหว่างสุขภาพจิตและการป่วยทางจิต ทำให้การวินิจฉัยซับซ้อน ตามข้อมูลขององค์การอนามัยโลก ประชาชนกว่าหนึ่งในสามในประเทศส่วนใหญ่รายงานปัญหาที่เกิดขึ้นช่วงใดช่วงหนึ่งในชีวิตของเขา ซึ่งเข้าเกณฑ์การวินิจฉัยประเภทความผิดปกติทางจิตที่พบทั่วไปหนึ่งชนิดหรือมากกว่า
สาเหตุของความผิดปกติทางจิตมีหลากหลายและไม่ชัดเจนในบางกรณี และหลายทฤษฎีอาจรวมเอาการค้นพบจากหลายสาขาเข้าด้วยกัน มีการบริหารอยู่ในโรงพยาบาลจิตเวชหรือในชุมชน และการประเมินกระทำโดยจิตแพทย์ นักจิตวิทยาคลินิก และนักสังคมสงเคราะห์คลินิก โดยใช้หลายวิธี แต่มักอาศัยการสังเกตและการถาม ผู้เชี่ยวชาญด้านสุขภาพจิตจำนวนมากเป็นผู้ให้การรักษาทางคลินิก จิตบำบัดและการเยียวยาจิตเวชเป็นสองทางเลือกหลักในการรักษา เช่นเดียวกับการแทรกแซงทางสังคม การสนับสนุนจากเพื่อนและการช่วยเหลือตนเอง ในกรณีส่วนน้อยอาจมีการกักขังโดยไม่สมัครใจหรือการรักษาโดยไม่สมัครใจ ตามที่กฎหมายอนุญาต การประทับตราทางสังคม (social stigma) และการเลือกปฏิบัติเพราะสภาพจิต (mentalism หรือ sanism) สามารถซ้ำเติมความทุกข์ทรมานและความพิการที่เกี่ยวข้องกับความผิดปกติทางจิต (หรือที่ถูกวินิจฉัยหรือตัดสินว่ามีความผิดปกติทางจิต) นำไปสู่ขบวนการทางสังคมจำนวนมากที่พยายามเพิ่มความเข้าใจและคัดค้านการกีดกันทางสังคม ปัจจุบันการป้องกันปรากฏในยุทธศาสตร์สุขภาพจิตบ้างแล้ว

**อ้างอิง**
ความผิดปกติทางจิต
หมวดหมู่:จริยธรรมทางการแพทย์
หมวดหมู่:จิตวิทยาอปกติ
หมวดหมู่:จิตพยาธิวิทยา
หมวดหมู่:การวินิจฉัยจิตเวช
หมวดหมู่:การประเมินจิตเวช
ฝันร้าย

ไฟล์:The Nightmare (1790-1791) - Johann Heinrich Füssli.jpg|thumb|ฝันร้าย, ภาพวาดโดยเฮนรีฟูลี (1802).
ฝันร้าย (nightmare) เป็นความฝันไม่น่าอภิรมย์ที่สามารถทำให้เกิดการตอบสนองทางอารมณ์เชิงลบอย่างรุนแรงจากจิต ที่โดยทั่วไปมักเป็นความกลัวหรือสยอง แต่ยังรวมถึงความสิ้นหวัง ความวิตกกังวลและความเศร้าใหญ่หลวงด้วย ความฝันอาจมีสถานการณ์อันตราย ไม่สบาย ความกลัวทางจิตหรือทางกาย ผู้ที่ฝันร้ายโดยทั่วไปมักตื่นขึ้นโดยความทุกข์ทรมานและอาจไม่สามารถกลับไปนอนหลับได้เป็นระยะเวลานาน 
ฝันร้ายสามารถเกิดจากสาเหตุทางกายภาพ เช่น การนอนหลับในที่ตำแหน่งที่ไม่สบายหรือติดขัด มีไข้ หรือสาเหตุทางจิตวิทยา เช่น ความเครียด ความวิตกกังวลและการย่อยอนุพันธ์ฝิ่น (opioid drugs) ที่ใช้ในยาแก้ปวด เช่น ออกซิโคโดนและไฮโดรโคโดน ก็ได้ การรับประทานก่อนเข้านอน ซึ่งเพิ่มเมแทบอลิซึมของร่างกายและกิจกรรมของสมอง ก็สามารถเป็นตัวกระตุ้นให้เกิดฝันร้ายได้ ฝันร้ายกลับเป็นซ้ำที่สามารถรบกวนรูปแบบการนอนหลับและเป็นเหตุของการนอนไม่หลับอาจต้องการความช่วยเหลือทางการแพทย์

**อ้างอิง**
หมวดหมู่:การนอน
หมวดหมู่:การวินิจฉัยจิตเวช
หมวดหมู่:ฝัน
อาวียองซ์

หมวดหมู่:บริษัทขายตรง
อาวียองซ์ ( aviance) เป็นชื่อของบริษัทผลิตภัณฑ์สุขภาพและความงาม โดยมุ่งเน้นผลิตภัณฑ์ส่วนใหญ่ไปที่กลุ่มผู้บริโภคหญิง มีการดำเนินการในหลายประเทศทั่วโลก ประกอบด้วย เอเซียตะวันออกเฉียงใต้, ประเทศแถบตะวันออกกลาง และ ละตินอเมริกา โดยมีวิธีการดำเนินธุรกิจแตกต่างไปตามพื้นที่และการรองรับของตลาด อาวียองซ์ ในประเทศไทย ดำเนินธุรกิจขายตรงด้วยระบบการตลาดหลายชั้น (Multi Level Marketing : MLM) ภายใต้การบริหารของบริษัท ยูนิลีเวอร์ ไทย จำกัด
อาวียองซ์ เป็นบริษัทในเครือของ Unilever ภายใต้การดำเนินการของภาคธุจกิจผลิตภัณฑ์ชั้นสูง โดยมุ่งเน้นขายผลิตภัณฑ์เพื่อสุขภาพ และความงามระดับสูงเป็นหลักเท่านั้น

**ยูนิลีเวอร์ อาวียองซ์**

**ประวัติ**
เนื่องด้วยกระแสการเปลี่ยนแปลงของตลาดในช่วงนั้น ในปี พ.ศ. 2543 (ค.ศ. 2000) ทางบริษัทยูนิลีเวอร์จึงได้ขยายธุรกิจขายตรงสู่ระบบการตลาดแบบเครือข่าย Network Marketing ด้วยตราสินค้า อาวียองซ์ ภายใต้การบริหารงานของบริษัทยูนิลิเวอร์ ไทย เทรดดิ้งส์ จำกัด โดยมีประเทศไทยเป็นสำนักงานใหญ่ และจะขยายตลาดเข้าสู่สมาพันธ์อาเซียน และทั่วโลกต่อไป

**อาวียองซ์ประเทศไทย**
อาวียองซ์ได้ถือกำเนิดขึ้นครั้งแรกในอาเซียนที่ประเทศไทย ภายใต้การบริหารและดำเนินการของภาคผลิตภัณฑ์ชั้นสูง บริษัท Unilever ไทย โฮลดิ้ง จำกัด กล่าวคือตลาดของอาวียองซ์ในอาเซียน มีประเทศไทยเป็นฐานการผลิต และเป็นตลาดหลักของภูมิภาค

**แหล่งข้อมูลอื่น**
  เว็บไซต์อย่างเป็นทางการของ ยูนิลีเวอร์ ประเทศไทย date=2013-01-27 -  เว็บไซต์อย่างเป็นทางการของ อาวียองซ์ ประเทศไทย date=2013-01-19 -  เว็บไซต์รีวิวสินค้าอาวียองซ์fix-attempted=yes 

**อ้างอิง ==
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้

100px 
150px
หมวดหมู่:คริสต์ศาสนิกชนชาวเกาหลีใต้
หมวดหมู่:คริสต์ศาสนิกชนนิกายโรมันคาทอลิกแบ่งตามสัญชาติ
ปูเอร์โตวิเลียมส์

ปูเอร์โตวิเลียมส์ (Puerto Williams) เป็นเมืองท่าแห่งหนึ่งของประเทศชิลี ตั้งอยู่บนเกาะนาบารีโนและหันหน้าเข้าสู่ช่องแคบบีเกิล เป็นเมืองหลักของจังหวัดอันตาร์ติกาชิเลนาซึ่งเป็นหนึ่งในสี่จังหวัดที่ประกอบขึ้นเป็นแคว้นมากายาเนสและลาอันตาร์ตีกาชิเลนา และเป็นศูนย์กลางการปกครองร่วมของเทศบาลชิเลียนแอนตาร์กติกเทร์ริทอรีและเทศบาลกาโบเดออร์โนส มีประชากร 2,874 คนซึ่งได้แก่ทหารเรือและพลเรือนทั่วไป แหล่งข้อมูลและสื่อหลายแห่งถือว่าปูเอร์โตวิเลียมส์เป็นเมืองที่อยู่ทางตอนใต้สุดของโลก
ปูเอร์โตวิเลียมส์ตั้งชื่อตามชื่อของจอห์น วิลเลียมส์ วิลสัน นายทหารเรือผู้ก่อตั้งฟูเอร์เตบุลเนสซึ่งเป็นนิคมแห่งแรกในช่องแคบมาเจลลันเมื่อปี ค.ศ. 1587 เดิมเมืองนี้มีชื่อเรียกว่า "ปูเอร์โตโตลุยซา" และทำหน้าที่เป็นฐานทัพเรือเป็นหลักนับตั้งแต่ได้รับการก่อตั้งขึ้นเมื่อปี ค.ศ. 1953 แต่ปัจจุบันจำนวนทหารเรือที่อาศัยอยู่ในปูเอร์โตวิเลียมส์กลับลดลง ในขณะที่จำนวนพลเรือนทั่วไปได้เพิ่มขึ้นแทน ในช่วงไม่กี่ปีที่ผ่านมา การท่องเที่ยวเริ่มเข้ามามีบทบาทสำคัญในกิจกรรมทางเศรษฐกิจของเมืองมากขึ้น นอกจากนี้ มหาวิทยาลัยมากายาเนสยังมีศูนย์การศึกษาแห่งหนึ่งอยู่ในปูเอร์โตวิเลียมส์ด้วย

**สภาพอากาศ**

**อ้างอิง**

**แหล่งข้อมูลอื่น**
 Information from the Chilean Tourism Service regarding activities in Puerto Williams and Cabo de Hornos National Park date=2005-12-31 
*Spanish WP on Commune of Cabo de Hornos- Puerto Williams and Commune of Cabo de Hornos official website date=2013-06-06 - Official website of Puerto Williams date=2020-03-20 - Prensa Antártica - News of the Antártica Chilena Province- Museo Antropológico Martín Gusinde  date=2007-12-12 
หมวดหมู่:เมืองในประเทศชิลี
หมวดหมู่:แคว้นมากายาเนส
ช้างป่าแอฟริกา

ช้างป่าแอฟริกา (African forest elephant; Loxodonta cyclotis) เป็นช้างชนิดหนึ่ง เดิมเคยถูกจัดให้เป็นชนิดเดียวกันกับช้างพุ่มไม้แอฟริกา (L. africana) โดยใช้ชื่อว่า L. africana cyclotis จนกระทั่งในปี ค.ศ. 2010 หลักฐานทางการศึกษาทางดีเอ็นเอพบว่าเป็นคนละชนิดกัน จึงแยกออกเป็นชนิดต่างหาก ถือเป็นสัตว์จำพวกช้าง 1 ใน 3 ชนิดที่ยังคงดำรงเผ่าพันธุ์มาจนถึงปัจจุบัน
ช้างป่าแอฟริกามีลักษณะคล้ายกับช้างพุ่มไม้แอฟริกา แต่มีขนาดเล็กกว่าพอสมควร มีใบหูเล็กและกลมกว่า งาเรียวยาวและตรงกว่า บางตัวอาจชี้ลงพื้น เท้าหน้ามี 5 นิ้ว เท้าหลังมี 4 นิ้ว ตัวเมียมีน้ำหนักราว 2 ตัน มีความสูงราว 3 เมตร ตัวผู้มีขนาดโตกว่าเล็กน้อย ถิ่นอาศัยมักอยู่ตามป่าทึบสลับทุ่งหญ้าตอนกลางและทางตะวันตกของทวีปแอฟริกา ซึ่งพบได้แคบกว่าช้างพุ่มไม้แอฟริกา เข้าสู่วัยเจริญพันธุ์เมื่ออายุได้ 8–11 ปี ระยะเวลาตั้งท้องนาน 18–22 เดือน ลูกช้างแรกคลอดหนักประมาณ 50–100 กิโลกรัม มีความสูง 80–100 เซนติเมตร ต้องการอาหารวันละ 60–120 กิโลกรัม น้ำวันละ 60–120 ลิตร อาหารที่ชอบ คือ ใบไม้, หญ้าแห้ง และรากไม้ 
ช้างป่าแอฟริกาเคยถูกเรียกว่าเป็น "ช้างแคระ" เนื่องจากมีขนาดใหญ่เต็มที่มีน้ำหนักเพียง 900 กิโลกรัม (1,980 ปอนด์) เท่านั้น พบในลุ่มน้ำคองโก โดยนักสัตว์ประหลาดวิทยา ในขณะนั้นใช้ชื่อว่า Loxodonta pumilio
นอกจากนี้แล้ว ช้างป่าแอฟริกาในอดีตเคยถูกใช้เป็นช้างศึกของฮันนิบาล แม่ทัพแห่งคาร์เทจ ในสงครามพิวนิคกับโรมัน ในการเดินทางผ่านเทือกเขาแอลป์  งาช้างป่าแอฟริกามีสีชมพูนวลสวยกว่างาช้างพุ่มไม้แอฟริกา จึงมีราคาซื้อขายแพงกว่า โดยอยู่ที่คู่ละ 90,000 ดอลลาร์สหรัฐในปัจจุบัน

**อ้างอิง**

**แหล่งข้อมูลอื่น**
publisher=The Cornell Lab, Cornell University- African Forest Elephant Foundationfix-attempted=yes - WCS.org: Forest Elephant Program- ARKive .org: Images and movies of the forest elephant (Loxodonta cyclotis)- BBC Wildlife Finder - video clips from the BBC archive- PBS Nature: Tracking Forest Elephants date=2008-05-03 - Elephant Information Repository date=2009-03-18  — in-depth resource on elephants.- AWF.org: African Forest Elephant — photos and info.
หมวดหมู่:ช้าง
หมวดหมู่:สัตว์ที่พบในทวีปแอฟริกา
ฟิลิปส์บืร์ค

ฟิลิปส์บืร์ค (Philipsburg) เป็นเมืองหลวงของซินต์มาร์เติน ซึ่งเป็นดินแดนในทะเลแคริบเบียนของราชอาณาจักรเนเธอร์แลนด์ 2017 เมืองนี้มีประชากร 1,894 คน

**ภูมิอากาศ**
ฟิลิปส์บืร์คมีสภาพภูมิอากาศแบบทุ่งหญ้าสะวันนา (เคิพเพิน Aw) และแห้งแล้งกว่าพื้นที่ส่วนใหญ่ของแคริบเบียนตะวันออกเฉียงเหนือเนื่องจากพื้นที่อับฝนจากภูเขาของเกาะ ทำให้ลมค้าทางตะวันออกเฉียงเหนือไม่พัดมา เดือนที่แห้งแล้งที่สุดอยู่ในช่วงมกราคมถึงกรกฎาคม และชื้นที่สุดในเดือนกันยายนถึงพฤศจิกายน

**อ้างอิง**

**แหล่งข้อมูลอื่น**
 Philipsburg Jubilee Library, Public Library of St. Maarten date=2017-05-24 
หมวดหมู่:เมืองหลวงในเขตแคริบเบียน
หมวดหมู่:เมืองในประเทศเนเธอร์แลนด์
แซ็ง-ปีแยร์

แซ็ง-ปีแยร์ (Saint-Pierre) เป็นเมืองหลวงของแซ็งปีแยร์และมีเกอลง ซึ่งเป็นดินแดนโพ้นทะเลของประเทศฝรั่งเศสมีประชากร 5,394 คนเมื่อเดือนกรกฎาคม ค.ศ. 2019

**เมืองพี่น้อง**
 France Port-en-Bessin-Huppain (ประเทศฝรั่งเศส), ตั้งแต่ ค.ศ. 1976

**รูปภาพ**

**อ้างอิง**

**แหล่งข้อมูลอื่น**
  Official website fr-  Tourism and Travel Resources for St Pierre & Miquelon
ซแซ็ง-ปีแยร์
หมวดหมู่:เมืองในประเทศฝรั่งเศส
กุสตาวียา (แซ็ง-บาร์เตเลมี)

กุสตาวียา (Gustavia) เป็นเมืองหลวงของแซ็ง-บาร์เตเลมี ซึ่งเป็นดินแดนของประเทศฝรั่งเศส มีประชากร 2,300 คน ชื่อของเมืองตั้งขึ้นตามพระนามของกษัตริย์กุสตาฟแห่งสวีเดน

**แหล่งข้อมูลอื่น**
 รัฐบาล- Collectivity of Saint Barthélemy (Official government website) fr- Comité Territorial du Tourisme (Tourism board website) fr- Gustavia Harbor/Port de Gustavia (Official website) fr
 ข้อมูลทั่วไป- Saint Barthelemy. The World Factbook. Central Intelligence Agency.
*Saint Barthélemy
หมวดหมู่:เมืองหลวงในเขตแคริบเบียน
หมวดหมู่:เลสเซอร์แอนทิลลีส
หมวดหมู่:เมืองในประเทศฝรั่งเศส
มารีโก (แซ็ง-มาร์แต็ง)

มารีโก (Marigot) เป็นเมืองหลวงของแซ็ง-มาร์แต็ง ซึ่งเป็นดินแดนของประเทศฝรั่งเศส มีประชากร 5,700 คน

**สภาพอากาศ**
มารีโกมีสภาพภูมิอากาศแบบทุ่งหญ้าสะวันนา (เคิพเพิน Aw) ที่มีสภาพอากาศอุ่นมากถึงร้อนและชื้นทั้งปี

**อ้างอิง**

**แหล่งข้อมูลอื่น**
  Saint Martin date=2014-02-22  Tourist Guide-  www.geographia.com, St Martin
หมวดหมู่:เมืองหลวงในเขตแคริบเบียน
หมวดหมู่:เมืองในประเทศฝรั่งเศส
อาตาฟู

รุ่งอรุณในถนนสายหลัก
อาตาฟู (Atafu) เป็นเกาะปะการังรูปวงแหวนในโตเกเลา ในภาคใต้ของ มหาสมุทรแปซิฟิก ห่างจากซามัวไปทางทิศเหนือ 500 กิโลเมตร มีพื้นที่ 2.5 ตารางกิโลเมตร ที่นี่เป็นเกาะที่ใหญ่ที่สุดของทั้งสามเกาะในโตเกเลา และประกอบด้วย เกาะปะการัง โดยรอบทะเลสาบกลางซึ่งมีพื้นที่ 15 ตารางกิโลเมตร ที่นี่ตั้งอยู่ห่างออกไป 800 กิโลเมตรทางทิศใต้ของเส้นศูนย์สูตรที่ 8 ° 35 'South, 172 ° 30' เวสต์ 

**อ้างอิง**

**แหล่งข้อมูลอื่น**
 History and map date=2019-01-16 - Satellite image date=2006-02-07 
หมวดหมู่:โตเกเลา
หมวดหมู่:เกาะที่เป็นข้อพิพาทในอดีต
การพูดติดอ่าง

การพูดติดอ่าง (stuttering หรือ stammering) เป็นความผิดปกติของการพูดที่กระแสคำพูดสะดุดเพราะพูดซ้ำ (repetition) และลาก (prolongation) เสียง พยางค์ คำหรือวลีให้ยาวโดยมิได้ตั้งใจ เช่นเดียวกับการหยุดเงียบ (silent pause) หรือการติดขัด (block) ซึ่งบุคคลที่พูดติดอ่างไม่สามารถเปล่งเสียงออกมาได้ โดยมิได้ตั้งใจ คำว่า "การพูดติดอ่าง" เกี่ยวข้องกับการพูดซ้ำโดยมิได้ตั้งใจมากที่สุด แต่ยังรวมถึงการลังเล (hesitation) ผิดปกติหรือหยุดก่อนพูด และการลากเสียงบางอย่าง ซึ่งปกติเป็นสระและกึ่งสระ ให้ยาวผิดปกติ สำหรับหลายคนที่พูดติดอ่าง การพูดซ้ำเป็นปัญหาหลัก การติดขัดและการลากเสียงยาวโดยมิได้ตั้งใจเป็นกลไกที่เกิดจากการเรียนรู้เพื่อซ่อนการพูดซ้ำ เพราะความกลัวการพูดซ้ำในที่สาธารณะมักเป็นสาเหตุหลักของความไม่สบายใจทางจิตวิทยา คำว่า "การพูดติดอ่าง" หมายความถึงความรุนแรงหลายระดับ มีตั้งแต่อุปสรรคที่สังเกตได้เพียงเล็กน้อยไปจนถึงอาการรุนแรงจนไม่สามารถสื่อสารทางปากได้อย่างมีประสิทธิภาพ
ผลกระทบของการพูดติดอ่างต่อการทำหน้าที่และสถานะอารมณ์ของบุคคลอาจรุนแรงได้ ซึ่งอาจรวมถึงความกลัวที่จะต้องออกเสียงสระหรือพยัญชนะบางตัว ความกลัวว่าจะถูกจับได้ว่าพูดติดอ่างในสถานการณ์ทางสังคม การแยกตัวด้วยตนเอง วิตกกังวล เครียด อับอายหรือรู้สึก "เสียการควบคุม" ระหว่างการพูด การพูดติดอ่างบางครั้งหลายคนเข้าใจว่าเกี่ยวข้องกับความวิตกกังวล แต่แท้จริงแล้วหามีความสัมพันธ์กันไม่ การพูดติดอ่างมิได้สะท้อนสติปัญญาแต่อย่างใด
การพูดติดอ่างโดยทั่วไปไม่เป็นปัญหากับการผลิตเสียงพูดทางกายภาพ หรือการเรียบเรียงความคิดเป็นคำพูด ความประหม่าและความเครียดเรื้อรังอาจกระตุ้นให้เกิดการพูดติดอ่างในบุคคลที่มีใจโน้มเอียง และการอยู่ด้วยความพิการที่ถูกตีตรา (stigmatized disability) อย่างสูงสามารถทำให้เกิดความวิตกกังวลและการรับรู้หรือเผชิญปัญหาความเครียด (allostatic stress load) สูง คือ อาการประสาทและความเครียดเรื้อรัง ที่ลดปริมาณความเครียดเฉียบพลันที่กระตุ้นให้เกิดการพูดติดอ่างในบุคคลที่พูดติดอ่าง ทำให้ปัญหาในรูประบบผลป้อนกลับทางบวกเลวลง มีการเสนอให้ใช้คำว่า "อาการพูดติดอ่าง" (Stuttered Speech Syndrome) กับสภาวะนี้ อย่างไรก็ดี ความเครียด ทั้งเฉียบพลันและเรื้อรัง ไม่ได้สร้างความโน้มเอียงรับโรคการพูดติดอ่างแต่อย่างใด
ความผิดปกตินี้แปรผัน หมายความว่า ในสถานการณ์หนึ่ง ๆ เช่น ขณะพูดทางโทรศัพท์ การพูดติดอ่างอาจรุนแรงหรือเป็นน้อยกว่าเดิมก็ได้ ขึ้นอยู่กับระดับความวิตกกังวลที่เชื่อมโยงกับกิจกรรมนั้น แม้จะยังไม่ทราบสมุฏฐานแน่ชัดหรือสาเหตุของการพูดติดอ่าง แต่คาดว่าทั้งพันธุศาสตร์และประสาทสรีรวิทยาจะมีผล มีเทคนิคการรักษาและการแก้ไขการพูดจำนวนมากซึ่งอาจช่วยเพิ่มความคล่องในบางคนที่พูดติดอ่างถึงขั้นที่หูที่ไม่ผ่านการฝึกไม่สามารถระบุปัญหาได้ อย่างไรก็ดี ปัจจุบันยังไม่มีทางรักษาความผิดปกติถึงแก่น

**อ้างอิง**

หมวดหมู่:ความผิดปกติทางพฤติกรรม
หมวดหมู่:การวินิจฉัยจิตเวช
หมวดหมู่:ความผิดปกติทางการพูด
การแคะจมูก

การแคะจมูก เป็นการกระทำเพื่อดึงขี้มูกหรือสิ่งแปลกปลอมออกจากจมูกด้วยนิ้วมือ

**ความเสี่ยงทางการแพทย์**
ความเสี่ยงอาจรวมถึงความหลากหลายของแบคทีเรียในจมูก (nose flora) เพิ่มขึ้น หรือการตกเลือดกำเดาเป็นบางครั้ง การแคะจมูกกรณีหนึ่งส่งผลให้เกิดการแทงทะลุผนังกั้นช่องจมูกและ ethmoidectomy เกิดเอง อย่างไรก็ดี การแคะจมูกไม่ควรกระทบต่อสัมผัสกลิ่น เพราะโพรงจมูกซึ่งมีประสาทรับกลิ่นอยู่นั้นสูงเกินเอื้อมถึง

**อ้างอิง**
หมวดหมู่:นิสัย
หมวดหมู่:นาสิกวิทยา
คอนราด เบน

เบนในปี 1975
คอนราด เอส. เบน (4 กุมภาพันธ์ 1923 - 14 มกราคม 2013) เป็นนักแสดงชาวแคนาดาอเมริกัน เขาเป็นที่รู้จักดีในฐานะฟิลลิปดรัมมอนด์ในจังหวะ Diff'rent Strokes. อาเธอร์ฮาร์มอนม้อด เบนมีพี่ชายฝาแฝด
เบนเกิดเมื่อวันที่ 4 กุมภาพันธ์ 1923 ในเลทบริดจ์, อัลเบอร์ต้า, แคนาดา เบนอาศัยอยู่ในอพาร์ตเมนต์ใน Livermore, California เบนแต่งงานกับโมนิกาสโลนจาก 1945 จนกระทั่งเธอตายในปี 2009 พวกเขามีลูกสามคนด้วยกัน เบนเสียชีวิต 14 มกราคม 2013 ในบ้านใน Livermore, California จากสาเหตุตามธรรมชาติของเขาอายุ 89.

**อ้างอิง**
 accessdate=16 January 2013

**เว็บไซต์อื่น ๆ**
 0047699
หมวดหมู่:บุคคลฝาแฝด
หมวดหมู่:นักแสดงฝาแฝดเหมือน
หมวดหมู่:นักแสดงอเมริกัน
หมวดหมู่:นักแสดงแคนาดา
หมวดหมู่:มุสลิมแบ่งตามสัญชาติ

หมวดหมู่:มุสลิม
หมวดหมู่:ศาสนิกชนแบ่งตามสัญชาติ
หมวดหมู่:หมวดหมู่แบ่งตามสัญชาติ
หมวดหมู่:คริสต์ศาสนิกชนนิกายโรมันคาทอลิกแบ่งตามสัญชาติ

100px
หมวดหมู่:คริสต์ศาสนิกชนนิกายโรมันคาทอลิก
หมวดหมู่:หมวดหมู่แบ่งตามสัญชาติ
สมหมาย สกุลเมตตา

สมหมาย สกุลเมตตา เป็นโปรโมเตอร์มวยไทยผู้มีชื่อเสียง ซึ่งได้ทำการจัดรายการใหญ่ในหลายรายการ รวมถึงเป็นผู้จัดการค่ายมวย ส.สมหมาย เจ้าของสโลแกน "ใจถึงพึ่งได้" และยังเป็นผู้ได้รับเลือกให้เป็นผู้จัดรายการมวยในวันครบรอบวันสถาปนาเวทีมวยราชดำเนิน 4 ปีติดต่อกัน วันที่ 24 ธันวาคม พ.ศ. 2555 สมหมาย สกุลเมตตา ได้จัดการแข่งขันมวยไทยศึกวันสถาปนา 67 ปี เวทีมวยราชดำเนิน ที่ซึ่งเป็นการพบกันของนักมวยไทย 10 คู่เอก ทั้งจากศึกวันทรงชัย, ศึกเพชรยินดี, ศึกขุนศึกตระกูลหยาง, ศึกเพชรสุภาพรรณ, ศึกเกียรติเพชร และศึกดาวรุ่งชูเจริญ

**ประวัติ**
สมหมาย สกุลเมตตา จัดมวยครั้งแรกตรงกับวันวาเลนไทน์ โดยจัดในนามของเสี่ยดำ และมีผลงานจัดการแข่งขัน อาทิ ศึก ส.สมหมาย และศึก ต.ชัยวัฒน์ ที่เวทีมวยราชดำเนิน ที่ซึ่งบางรายการได้รับการสนับสนุนจากทรงชัย รัตนสุบรรณ ด้านรายการอื่น อาทิ ในวันที่ 29 มีนาคม พ.ศ. 2555 สมหมายได้ร่วมกับเวทีมวยราชดำเนินจัดรายการศึก ส.สมหมาย นัดพิเศษ เพื่อเป็นการเชิดชูเกียรติแก่เขาทราย แกแล็คซี่ นอกจากนี้ เขายังเป็นผู้ผลักดันนักมวยไทยขึ้นเป็นแนวหน้าของวงการหลายราย แม้จะมิได้เป็นนักมวยไทยในค่ายของตนก็ตาม
พ.ศ. 2555 สมหมายได้รับจัดรายการมวย ณ เวทีมวยราชดำเนินอย่างต่อเนื่อง โดยมีนักมวยไทยจากศึกต่าง ๆ โคจรมาพบกัน เช่น จากรายการใหญ่อย่างศึกขุนศึกตระกูลหยาง และในวันที่ 24 ธันวาคม สมหมายได้จัดการแข่งขันรายการศึกวันสถาปนา 67 ปี เวทีราชดำเนิน ที่ซึ่งเป็นการพบกันของนักมวย 10 คู่เอก และได้รับการความร่วมมือจากบุคคลในวงการมวย อาทิ วิรัตน์ วชิรรัตนวงศ์
ด้านผลงานอื่น สมหมายยังเป็นหัวหน้าคณะของนักมวยไทยอย่างเพชรอู่ทอง อ.ขวัญเมือง

**ผู้จัดรายการ**
 ศึกมวยไทยพลังใหม่ ณ เวทีมวยราชดำเนิน แขวงวัดโสมนัส เขตป้อมปราบศัตรูพ่าย แขวงบางขุนพรหม เขตพระนคร กรุงเทพมหานคร ทุกวันพุธ (2 มีนาคม พ.ศ. 2565-)
**ถ่ายทอดสด 2 ช่วง ช่วงที่ 1 ทางช่อง True4U 18.00-20.00 น. และช่วงที่ 2 ทางเพจยูทูป : กลุ่มพลังใหม่ 20.00-22.00 น.
**ช่วงที่ 1 ทางช่อง True4U เริ่มวันพุธที่ 3 มกราคม พ.ศ. 2567-
**เดิมช่วงที่ 1 ทางช่อง JKN18 เริ่มวันพุธที่ 20 กรกฎาคม พ.ศ. 2565 ถึงวันพุธที่ 27 ธันวาคม พ.ศ. 2566
**ช่วงที่ 2 เพจยูทูป : กลุ่มพลังใหม่ เริ่มวันพุธที่ 1 พฤษภาคม พ.ศ. 2567-
**เดิมช่วงที่ 2 ทางช่องททบ.5 เริ่มวันพุธที่ 3 มกราคม ถึงวันพุธที่ 24 เมษายน พ.ศ. 2567- ศึกมวยไทยพันธมิตร ณ สนามมวยกองทัพอากาศ สนามกีฬากองทัพอากาศ (ธูปะเตมีย์) ต.คูคต  อ.ลำลูกกา จ.ปทุมธานี ทุกวันจันทร์ (4 กรกฎาคม พ.ศ. 2565-)
**ถ่ายทอดสด 2 ช่วง ช่วงที่ 1 ทางช่อง True4U 18.00-20.00 น. และช่วงที่ 2 ทางเพจยูทูป : กลุ่มพลังใหม่ 20.00-22.00 น.
**ช่วงที่ 1 ทางช่อง True4U เริ่มวันจันทร์ที่ 1 มกราคม พ.ศ. 2567-
**เดิมช่วงที่ 1 ทางช่อง JKN18 เริ่มวันจันทร์ที่ 4 กรกฎาคม พ.ศ. 2565 ถึงวันจันทร์ที่ 25 ธันวาคม พ.ศ. 2566
**ช่วงที่ 2 เพจยูทูป : กลุ่มพลังใหม่ เริ่มวันจันทร์ที่ 6 พฤษภาคม พ.ศ. 2567-
**เดิมช่วงที่ 2 ทางช่อง ททบ.5 เริ่มวันจันทร์ที่ 1 มกราคม ถึงวันจันทร์ที่ 29 เมษายน พ.ศ. 2567

**ผลงานทางออนไลน์**
 Facebook:กลุ่มพลังใหม่- YouTube:Phalungmai Muay Thai Official

**รางวัลที่ได้รับ**
 วันที่ 2 กุมภาพันธ์ พ.ศ. 2560 : รางวัลโปรโมเตอร์ยอดเยี่ยมแห่งปี

**อ้างอิง**

**แหล่งข้อมูลอื่น**
 sommaibangkapi
หมวดหมู่:โปรโมเตอร์มวยไทย
หมวดหมู่:บุคคลในวงการมวยไทย
หมวดหมู่:ยูทูบเบอร์ชาวไทย
ปัญญาอ่อน

ความบกพร่องทางสติปัญญา หรือ ปัญญาอ่อน (mental retardation, ย่อ: MR; intellectual disability, ย่อ: ID) เป็นความผิดปกติของการเจริญทางประสาททั่วกาย มีลักษณะคือ สมรรถนะของการรู้คิดบกพร่องอย่างสำคัญและขาดพฤติกรรมการปรับตัวตั้งแต่สองอย่างขึ้นไป เดิมนิยามปัญญาอ่อนว่ามีคะแนนระดับเชาวน์ปัญญา (IQ) ต่ำกว่า 70 ในอดีตปัญญาอ่อนมักมุ่งสนใจการรับรู้แทบทั้งหมด แต่นิยามปัจจุบันรวมเอาองค์ประกอบที่เกี่ยวข้องกับการทำงานของจิตและที่เกี่ยวข้องกับทักษะการทำงานของบุคคลในสิ่งแวดล้อมของเขา ผลคือ บุคคลที่มีระดับเชาวน์ปัญญาต่ำกว่าค่าเฉลี่ยอาจไม่ถือว่าปัญญาอ่อนก็ได้ ปัญญาอ่อนแบบมีลักษณะเฉพาะ เป็นความบกพร่องทางสติปัญญาที่เกี่ยวข้องกับสัญญาณและอาการทางการแพทย์และพฤติกรรมอื่น ปัญญาอ่อนแบบไม่มีลักษณะเฉพาะ หมายความว่า เป็นความบกพร่องทางสติปัญญาที่เกิดโดยไม่มีความผิดปกติอื่นร่วมกัน

**อ้างอิง**

หมวดหมู่:การวินิจฉัยจิตเวช
นูเมอา

นูเมอา (Nouméa) เป็นเมืองหลวงของนิวแคลิโดเนีย ซึ่งเป็นดินแดนในเขตโอเชียเนียของประเทศฝรั่งเศส มีพื้นที่ 45.7 ตารางกิโลเมตร มีประชากร 97,579 คนจากข้อมูลสำมะโนประชากรปี ค.ศ. 2009 เมืองนี้เป็นศูนย์กลางทางอุตสาหกรรมของนิวแคลิโดเนีย และเป็นที่ตั้งของท่าเรือน้ำลึกนูเมอาซึ่งเป็นท่าเรือหลักของดินแดน

**ประชากร**

**สภาพอากาศ**
นูเมอามีสภาพภูมิอากาศที่ร้อนชื้นและภุมิอากาศแห้ง ในฤดูร้อนอากาศร้อนจัด ส่วนในฤดูหนาวอากาศจะอบอุ่น อุณหภูมิจะอุ่นกว่าในเดือนมกราคม กุมภาพันธ์ และมีนาคมโดยมีอุณหภูมิเฉลี่ย 30 องศาเซลเซียส และจะเย็นกว่าในช่วงเดือนกรกฎาคมและสิงหาคมโดยมีอุณหภูมิสูงเฉลี่ยประมาณ 23 องศาเซลเซียส ฤดูแล้งอยู่ในเดือนกันยายนและตุลาคม ที่เหลือของปีจะเป็นฝนตก นูเมอาได้รับปริมาณน้ำฝนเฉลี่ยต่อปีประมาณ 1,100 มิลลิเมตร

**รูปภาพ**

**อ้างอิง**

**แหล่งข้อมูลอื่น**
 Tourism New Caledonia (South)-  Nouméa's official municipal website-  Nouméa: Commune Française du Bout du Monde – a school project on the geography and history of Nouméa
หมวดหมู่:เมืองหลวงในเขตโอเชียเนีย
หมวดหมู่:นิวแคลิโดเนีย
หมวดหมู่:เมืองในประเทศฝรั่งเศส
มาร์ก เมโร

มาร์ก เมโร (Marc Mero) เกิดวันที่ 9 กรกฎาคม ค.ศ. 1963 เป็นนักมวยปล้ำอาชีพและนักมวยสมัครเล่นชาวอเมริกัน เคยปล้ำในสมาคม WWF, TNA และWCW เป็นอดีตแชมป์อินเตอร์คอนติเนนทัล 1 สมัย และแชมป์เวิลด์เทเลวิชั่น WCW 3 สมัย ก่อนจะเลิกปล้ำในปี 2006

**แชมป์และรางวัลต่างๆ**

**มวยสมัครเล่น**
New York State Titles
**Amateur Athletic Union
**Empire State Games
**New York Golden Gloves {3 years in a row}

**มวยปล้ำอาชีพ**
Pro Wrestling Illustrated
**Rookie of the Year (1991)
**Ranked No. 43 of the top 500 singles wrestlers in the PWI 500 in 1996
*World Championship Wrestling
**WCW World Television Championship (3 times)
*World Wrestling Federation
**WWF Intercontinental Championship (1 time)
*Wrestling Observer Newsletter
**Most Improved Wrestler (1995)
**Rookie of the Year (1991)

**อ้างอิง**

**บันทึก**
Cite book|author=Mick Foley|title=Have a Nice Day: A Tale of Blood and Sweatsocks |publisher=HarperCollins|year=2000|isbn=0-06-103101-1|page=511

**แหล่งข้อมูลอื่น**
 MMBodyslam.com- ChampionOfChoices.org date=2013-02-09 
*0581092
หมวดหมู่:นักเพาะกายชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยปล้ำอาชีพชาวยิว
หมวดหมู่:บุคคลจากออร์แลนโด
หมวดหมู่:บุคคลจากบัฟฟาโล
จักรพรรดินีเสี่ยนซู่

พระสาทิสลักษณ์ของจักรพรรดินีเสี่ยนซู่
จักรพรรดินีเสี่ยนซู่ (ค.ศ. 1079 – 1130)  เป็นพระอัครมเหสีพระองค์ที่สองในจักรพรรดิซ่งฮุ่ยจงแห่งราชวงศ์ซ่ง

**พระชนม์ชีพ**

**เนรเทศ**
จักรพรรดิซ่งฮุ่ยจงทรงสละราชสมบัติให้แก่จักรพรรดิซ่งชินจง พระราชโอรส ใน ค.ศ. 1126 จากนั้นใน ค.ศ. 1127 เมืองหลวงไคเฟิงถูกพวกจูร์เชนเข้ายึดในสงครามจิง–ซ่ง จักรพรรดิซ่งชินจงถูกถอดถอน และพระองค์ถูกคุมตัวและเนรเทศไปแมนจูเรียร่วมกับจักรพรรดิซ่งฮุ่ยจงและราชสำนักส่วนใหญ่ในเหตุการณ์ที่ปัจจุบันรู้จักกันในชื่อ เหตุการณ์จิ้งคัง บรรดาพระมเหสี นางสนม และสตรีในวังถูกนำไปแจกจ่ายให้แก่ชายจูร์เชน 

**สวรรคต**
จักรพรรดินีเสี่ยนซู่สวรรคตใน ค.ศ. 1130 ที่ Wuguo มณฑลเฮย์หลงเจียง ซึ่งเป็นบริเวณที่พวกจูร์เชนเนรเทศสมาชิกเชื้อพระวงศ์

**บรรดาศักดิ์**

**อ้างอิง**

**ข้อมูล**
หมวดหมู่:จักรพรรดินีราชวงศ์ซ่ง
พระนารายน์ราชารามาธิบดี

สมเด็จพระนารายน์ราชารามาธิบดี หรือ นักองค์ตน ทรงเป็นพระมหากษัตริย์กัมพูชารัชกาลที่ 103 และเป็นพระโอรสของนักองค์โสร์ ผู้เป็นพระโอรสของสมเด็จพระรามาธิบดี (นักองค์ทอง)ประสูติประมาณ พ.ศ. 2282 
ในช่วงปลายรัชกาลของสมเด็จพระรามาธิบดี (นักองค์ทอง)เกิดการแย่งชิงอำนาจกันขึ้นในราชสำนักกัมพูชา สมเด็จพระนารายณ์รามาธิบดีศรีสุริโยพรรณผู้เป็นพระอนุชาของสมเด็จพระศรีไชยเชษฐ (นักองค์สงวน)พระมหากษัตริย์พระองค์ก่อนที่สิ้นพระชนม์ไป นำสมัครพรรคพวกไปล้อมจับบนักองค์ตน นักองค์ตนได้หนีไปพึงสมเด็จพระโสร์ทศที่เมืองเปียม สมเด็จพระโสร์ทศจึงเกณฑ์กองทัพมาตีทัพของนักองค์หิงแตกไป นักองค์หิงถูกจับประหารชีวิต พระแก้วฟ้า (นักองค์ด้วง) อนุชาของนักองค์หิงหนีไปบวชแต่ก็ถูกจับสึกและถูกประหารชีวิตเช่นกันสมเด็จพระรามราชาธิราชแห่งกัมพูชาและนักองค์อีพระโอรสของพระศรีไชยเชษบ์และเป็นหลานของนักองค์หิงหนีไปบวช ชายาของนักองค์หิงได้ร่วมมือกับเจ้าฟ้าทะละหะ (เภา) และออกญาวงษาธิราช (โสม) จะจับนักองค์ตนฆ่า แต่นักองค์ตนรู้พระองค์ก่อน จึงรวบรวมทหารปราบพวกกบฏแตกพ่ายไปเมืองโพธิสัตว์สมเด็จพระรามราชาธิราชแห่งกัมพูชาและนักองค์อีได้หนีไปกับกลุ่มกบฏนี้ด้วย  
ต่อมา ใน พ.ศ. 2300สมเด็จพระรามาธิบดี (นักองค์ทอง)สิ้นพระชนม์นักองค์ตนได้ถวายพระเพลิงพระบรมศพพระอัยกาแล้วจึงรวบรวมทหารไปตีฝ่ายของสมเด็จพระศรีไชยเชษฐ (นักองค์สงวน)ที่ตั้งมั่นอยู่ที่เมืองโพธิสัตว์ให้เด็ดขาด ฝ่ายนักองค์ตนเป็นฝ่ายชนะจับเชื้อสายของสมเด็จพระศรีไชยเชษฐ (นักองค์สงวน)ประหารชีวิตหมดสิ้นรวมทั้งนักองค์อี ส่วนสมเด็จพระรามราชาธิราชแห่งกัมพูชามีผู้มาช่วยพาหนีไปอาณาจักรอยุธยาได้สำเร็จ จากนั้น นักองค์ตนจึงขึ้นครองราชสมบัติเป็นพระมหากษัตริย์แห่งกัมพูชา 
พระองค์ดำเนินนโยบายต่างประเทศแบบนิยมเวียดนาม และขอกำลังทหารเวียดนามมาช่วยเมื่อเกิดความขัดแย้งกับไทย ซึ่งในรัชกาลของพระองค์ เกิดสงครามกับสยามในแผ่นดินสมเด็จพระเจ้ากรุงธนบุรีถึงสองครั้ง ครั้งแรกเมื่อ พ.ศ. 2312 สยามยกทัพไปตีบันทายเพชรทางบกแต่ไม่ทันสำเร็จมีข่าวว่าสมเด็จพระเจ้ากรุงธนบุรีสด็จสวรรคตจึงเลิกทัพกลับมาก่อน อีกครั้งหนึ่งใน พ.ศ. 2314 ซึ่งหลักฐานทางฝ่ายไทยกล่าวว่าตีได้เมืองบันทายเพชร นักองค์ตนหนีไปเวียดนาม จึงอภิเษกให้สมเด็จพระรามราชาธิราชแห่งกัมพูชาขึ้นเป็นกษัตริย์กัมพูชา แต่หลักฐานทางกัมพูชากล่าวว่า สยามตีเมืองบันทายเพชรไม่สำเร็จจึงให้สมเด็จพระรามราชาธิราชแห่งกัมพูชาประทับอยู่ที่เมืองกำปอดจน พ.ศ. 2318 เวียดนามที่สนับสนุนนักองค์ตนอ่อนแอลง นักองค์ตนจึงถวายราชสมบัติแก่สมเด็จพระรามราชาธิราชแห่งกัมพูชา พระองค์นั้นดำรงตำแหน่งพระมหาอุปโยราช จนสิ้นพระชนม์ใน พ.ศ. 2320
หลังการสิ้นพระชนม์ของพระองค์ เกิดการจลาจลในกัมพูชาเพื่อต่อต้านนักองค์โนนจนนักองค์โนนถูกสำเร็จโทษ พระโอรสของพระองค์คือสมเด็จพระนารายณ์รามาธิบดีศรีสุริโยพรรณได้ครองราชสมบัติต่อมา

**อ้างอิง**
 ราชพงษาวดารกรุงกัมพูชา แปลโดย พันตรีหลวงเรืองเดชอนันต์ (ทองดี ธนรัชต์). นนทบุรี. สำนักพิมพ์ศรีปัญญา. 2550- ศานติ ภักดีคำ. 2554. เขมรรบไทย. กทม. มติชน- สุมาลี บำรุงสุข. นักองค์เอง ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 155 - 157
หมวดหมู่:พระมหากษัตริย์กัมพูชา
หมวดหมู่:พระมหากษัตริย์ผู้ทรงสละราชสมบัติ
หมวดหมู่:บุคคลในประวัติศาสตร์กรุงศรีอยุธยา
หมวดหมู่:บุคคลในประวัติศาสตร์กรุงธนบุรี
ตอพะย่า

เจ้าตอพะย่า (တော်ဘုရား, 22 มีนาคม 2467 – 12 มกราคม 2562) เป็นพระราชโอรสองค์ที่สองของเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อพระมหากษัตริย์พระองค์สุดท้ายแห่งประเทศพม่า เป็นผู้อ้างสิทธิในราชบัลลังก์ของพม่า พระเชษฐาของพระองค์ซึ่งก็คือเจ้าตอพะย่าจีซึ่งเป็นพระราชโอรสองค์ที่หนึ่งของเจ้าหญิงเมียะพะยากะเลถูกลอบปลงพระชนม์โดยพวกคอมมิวนิสต์ก่อการร้ายในปี พ.ศ. 2491 กับการสิ้นพระชนม์ของพระมาตุจฉาในปี พ.ศ. 2499 พระองค์จึงเป็นประมุขในราชวงศ์โก้นบองจนกระทั่งสิ้นพระชนม์เมื่อช่วงเช้าของวันเสาร์ที่ 12 มกราคม พ.ศ. 2562 ขณะพระชนมายุได้ 94 พรรษา

**ครอบครัว**
พระองค์ทรงอภิเษกสมรสกับเจ้าพะยา ริตา มีพระราชโอรส 5 พระองค์ มีพระราชธิดา 2 พระองค์ คือ- เจ้าริชาร์ด ตอพะย่า มยะ จี (ประสูติ 14 พฤษภาคม ค.ศ. 1945) รัชทายาท ผู้สืบทอดตำแหน่งผู้อ้างสิทธิ์ในราชบัลลังก์- เจ้าเดวิด ตอพะย่า มยะ (ประสูติ 1 เมษายน ค.ศ. 1947)- เจ้าเอดเวิร์ด ตอพะย่า มยะ เง (ประสูติ 27 เมษายน ค.ศ. 1948, สิ้นพระชนม์ 14 พฤศจิกายน ค.ศ. 1955)- เจ้าโจเซฟ ตอพะย่า มยะ เอ (ประสูติ 19 มีนาคม ค.ศ. 1950)- เจ้าพอล ตอพะย่า มยะ ไทเก (ประสูติ 19 กุมภาพันธ์ ค.ศ. 1954)- เจ้าแอน-แมรี ซู พะยา เล (ประสูติ 10 กันยายน ค.ศ. 1952)- เจ้าโรส-แมรี ซู พะยา เนียง (ประสูติ 21 เมษายน ค.ศ. 1956) 

**พงศาวลี**

**อ้างอิง**

**แหล่งข้อมูลอื่น**
  A rare meeting with the last of Burma's royals
2562
หมวดหมู่:ราชวงศ์โก้นบอง
หมวดหมู่:ผู้อ้างสิทธิในราชบัลลังก์
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:เจ้าชายพม่า
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์

พระมหากษัตริย์ที่ครองราชย์ตั้งแต่เยาว์วัย โดยมากมักมีผู้สำเร็จราชการแผ่นดินปฏิบัติงานแทน จนกระทั่งบรรลุนิติภาวะ
หมวดหมู่:พระมหากษัตริย์
หมวดหมู่:เจ้าแผ่นดิน
หมวดหมู่:พระราชวงศ์ที่ทรงพระเยาว์
หมวดหมู่:เด็ก
หมวดหมู่:นักร้องแบ่งตามประเภทเสียงร้อง

หมวดหมู่:หมวดหมู่แบ่งตามชนิด
หมวดหมู่:หมวดหมู่แบ่งตามประเภท
หมวดหมู่:ประเภทเสียงร้อง
หมวดหมู่:นักร้อง
2011 AG5

2011 AG5 เป็นดาวเคราะห์น้อยใกล้โลกและวัตถุอันตรายยิ่ง (potentially hazardous object) มีเส้นผ่านศูนย์กลางราว 140 เมตร ถูกนำออกจาก Sentry Risk Table เมื่อวันที่ 21 ธันวาคม 2555 และฉะนั้น ปัจจุบันจึงถูกจัดอยู่ในระดับ 0 ตามมาตราโทริโน

**อ้างอิง**
หมวดหมู่:ดาวเคราะห์น้อยใกล้โลก
หมวดหมู่:องค์กรตุลาการระหว่างประเทศ

หมวดหมู่:ศาลแบ่งตามประเทศ
หมวดหมู่:ศาลแบ่งตามประเภท
หมวดหมู่:องค์การระหว่างประเทศ
หมวดหมู่:ความสัมพันธ์ระหว่างประเทศ
หมวดหมู่:กฎหมายระหว่างประเทศ
หมวดหมู่:องค์กรตุลาการ
มาตราโตรีโน

มาตราโตรีโน (Torino scale) เป็นมาตราที่นักดาราศาสตร์ใช้จำแนกความอันตรายของวัตถุใกล้โลก เช่น ดาวเคราะห์น้อย และดาวหาง อาศัยข้อมูลสองส่วนคือโอกาสในการชนโลก และพลังงานจลน์ของวัตถุซึ่งบอกถึงความเสียหายหากเกิดการชน มาคำนวณเป็นเลขระดับ 0 ถึง 10 ซึ่งบอกถึงความอันตรายจากน้อยไปมาก

**มาตราโตรีโนในปัจจุบัน**
มาตราโตรีโนใช้สีขาว สีเขียว สีเหลือง สีส้ม และสีแดง เพื่อจำแนกความเป็นอันตรายของวัตถุดังกล่าว

**อ้างอิง**
 Torino Impact Scale  http://impact.arc.nasa.gov/torino.cfmfix-attempted=yes - ตารางเทอนิโน  http://paipibat.com/?page_id=4227- ดาวเคราะห์ 2011 AG5  http://www.narit.or.th/index.php?option=com_content&view=article&id=371:ag5&catid=1:astronomy-news&Itemid=4
หมวดหมู่:ระบบวัดในการเตือนภัย
หมวดหมู่:ระบบการวัดความอันตราย
หมวดหมู่:หน่วยวัดในดาราศาสตร์
เนื่อง แฝงสีคำ

เนื่อง แฝงสีคำ (สกุลเดิม ชูบดินทร์; 8 กันยายน พ.ศ. 2457 — 15 เมษายน พ.ศ. 2558) เป็นช่างทองจากจังหวัดเพชรบุรี ได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555

**ประวัติ**
เนื่อง เกิดเมื่อวันที่ 8 กันยายน พ.ศ. 2457 เป็นบุตรีของน้อง และหลง ชูบดินทร์ เดิมพำนักอยู่บ้านเลขที่ 368 ถนนพานิชเจริญ ตำบลท่าราบ อำเภอเมืองเพชรบุรี จังหวัดเพชรบุรี เนื่องสมรสกับพร แฝงสีคำ มีบุตร 6 คน
ขณะอายุได้ 17 ปี เนื่องเริ่มฝึกทำทองรูปพรรณกับนายลิบและนางพลับ ชูบดินทร์ ผู้เป็นลุงและป้า โดยทำทองรูปพรรณเครื่องประดับตามวิธีแบบโบราณซึ่งทำด้วยมือ เน้นความสวยงามคู่กับประโยชน์ใช้สอยมานานกว่า 70 ปี มีผลงานลวดลายทองอันโดดเด่นขึ้นชื่อหลายลาย เช่น สร้อยสี่เสา-หกเสา สร้อยเกลียวสมอตัน-สมอโพรง สร้อยดอกพิกุล กระดุมทอง ปะวะหล่ำ ลูกสนยกดอก ต่างหูพวงเต่าร้าง จี้แบบต่าง ๆ เป็นต้น
ด้วยเหตุนี้จึงได้รับการยอมรับจากสาธารณชนจนได้รับเกียรติให้เป็นผู้มีผลงานดีเด่นทางวัฒนธรรม สาขาช่างฝีมือ (ช่างทอง) พ.ศ. 2531 จากสำนักงานคณะกรรมการวัฒนธรรมแห่งชาติ และได้รับรางวัลศิลปินแห่งชาติ สาขาทัศนศิลป์ ประเภทประณีตศิลป์ พ.ศ. 2555 
เนื่อง แฝงสีคำ เสียชีวิตเมื่อวันที่ 15 เมษายน พ.ศ. 2558 ก่อนหน้านี้เธอป่วยด้วยโรคไตเสื่อมมานาน และเสียชีวิตเนื่องจากมีไข้สูง หายใจเหนื่อยหอบ และมีเสมหะ สิริอายุ 100 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินในการพระราชทานเพลิงศพเมื่อวันที่ 10 สิงหาคม พ.ศ. 2558 ณ วัดป้อม ตำบลท่าราบ อำเภอเมืองเพชรบุรี จังหวัดเพชรบุรี

**เครื่องราชอิสริยาภรณ์**
 2556

**อ้างอิง**

**แหล่งข้อมูลอื่น**
  คำประกาศเกียรติคุณนางเนื่อง แฝงสีคำ ศิลปินแห่งชาติ สาขาทัศนศิลป์ (ประยุกต์ศิลป์)  date=2016-03-05 
หมวดหมู่:ศิลปินแห่งชาติสาขาทัศนศิลป์
หมวดหมู่:บุคคลจากอำเภอเมืองเพชรบุรี
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ศิลปินจากจังหวัดเพชรบุรี
โอล์ม

โอล์ม (Olm, Human fish; Proteus anguinus) เป็นซาลาแมนเดอร์ชนิดหนึ่ง อยู่ในวงศ์หมาน้ำ (Proteidae) จัดเป็นซาลาแมนเดอร์เพียงชนิดเดียวเท่านั้นที่อยู่ในสกุล Proteus (เคยมีอีกชนิดหนึ่ง คือ  P. bavaricus สูญพันธุ์ไปตั้งแต่ยุคไพลสโตซีน)
โอล์ม เป็นซาลาแมนเดอร์รูปร่างประหลาดกว่าซาลาแมนเดอร์ชนิดอื่น ๆ อย่างเห็นได้ชัดเจน กล่าว คือ มีรูปร่างเพรียวยาวเหมือนปลาไหลหรืองู มากกว่าจะเป็นซาลาแมนเดอร์ ยาวประมาณ 40 เซนติเมตร ผิวหนังขาวซีด ไม่มีเม็ดสี รวมทั้งไม่มีตา เนื่องจากใช้ชีวิตอยู่ในถ้ำที่มีแต่ความมืด ไม่มีแสงสว่างส่องเข้ามาถึง จึงหายไปเนื่องจากไม่ได้ใช้ประโยชน์ ขาเล็กสั้น นิ้วตีนหน้ามี 3 นิ้ว และตีนหลัง 2 นิ้ว ซึ่งเป็นการลดรูปของอวัยวะที่ไม่ได้ใช้งาน มีส่วนปากยื่นยาวและแผ่กว้าง ซึ่งเป็นประสาทสัมผัส  โอล์มสามารถมีอายุยืนได้นานถึง 100 ปี และสามารถมีชีวิตอยู่ได้แม้ไม่ได้กินอะไรเลยเป็นเวลานาน 10 ปี 
โอล์ม กระจายพันธุ์เฉพาะในน้ำที่มีอุณหภูมิประมาณ 8 องศาเซลเซียส ในถ้ำลึกของทวีปยุโรป แถบยุโรปกลาง และยุโรปตะวันตกเฉียงใต้ เช่น สโลเวเนีย, โครเอเชีย เช่น ถ้ำโพสทอยน่าในสโลเวเนีย โดยหลบซ่อนอยู่ตามหลืบหินหรือซอกต่าง ๆ ใต้น้ำ เมื่อแรกเจอ โอล์มถูกเชื่อว่าเป็นลูกของมังกร ซึ่งพ่อแม่ของมังกรหลบอยู่ในส่วนลึกของถ้ำเข้าไปอีก นอกจากนี้ยังมีอีกชื่อหนึ่งว่า "ปลามนุษย์" จากการที่มีผิวขาวเหมือนชาวผิวขาว ซึ่งมาจากภาษาสโลเวเนีย คำว่า človeška ribica และภาษาโครเอเชีย คำว่า čovječja ribica
โอล์ม มีความไวต่อแสงมาก แม้จะไม่มีตา แต่ก็มีประสาทสัมผัสที่ดีมาก ตลอดจนมีประสาทรับรู้รสในปาก เมื่อโตเต็มที่แล้ว แต่ก็ยังคงรูปร่างเมื่อยังเป็นตัวอ่อนอยู่ คือ ไม่มีเปลือกตา มีเหงือกขนาดใหญ่เห็นเป็นพู่เหงือก และมีช่องเปิดเหงือก 2 ช่อง มีแผ่นครีบหาง มีการขยายพันธุ์ด้วยการปฏิสนธิในตัว ตัวเมียวางไข่จำนวน 50–70 ฟอง อย่างไรก็ตามไม่เคยมีใครเห็นไข่หรือตัวอ่อนของโอล์ม จนกระทั่งถึงปี ค.ศ. 2016 เมื่อโอล์มตัวเมียตัวหนึ่งในสถานที่เลี้ยงของนักวิทยาศาสตร์คนหนึ่งได้วางไข่ จนกระทั่ง 4 เดือนผ่านไป ไข่นั้นก็ได้ฟักเป็นตัว นอกจากนี้แล้ว ในปี ค.ศ. 1986 ได้มีการค้นพบโอล์มดำ (P. a. parkelj) ซึ่งเป็นชนิดย่อยของโอล์ม มีส่วนปากสั้นกว่าโอล์ม แต่มีลักษณะที่แตกต่างกันอย่างเห็นชัดเจน คือ มีตาขนาดเล็กเห็นชัดเจน และสีผิวที่คล้ำกว่า รวมทั้งมีความกระฉับกระเฉงว่องไวกว่า มีความยาว 40 เซนติเมตรเท่ากัน โอล์มดำ เป็นสิ่งมีชีวิตเฉพาะถิ่นที่พบได้ในลำธารใต้ดินใกล้กับเมืองคอร์โนเมลจ์ ในสโลเวเนียเท่านั้น การขยายพันธุ์ของโอล์มดำนั้น ยังไม่เป็นที่ทราบกันโดยแน่ชัด

**อ้างอิง**

**แหล่งข้อมูลอื่น**
 Creepy Human Fish of Slovenia จากซีเอ็นเอ็น
หมวดหมู่:วงศ์หมาน้ำ
หมวดหมู่:สิ่งมีชีวิตเฉพาะถิ่น
หมวดหมู่:สัตว์ที่พบในทวีปยุโรป
หมวดหมู่:วงศ์หมาน้ำ

หมวดหมู่:อันดับย่อยซาลาแมนเดอร์
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปอเมริกาเหนือ
วงศ์หมาน้ำ

วงศ์หมาน้ำ (Mudpuppy, Waterdog) เป็นวงศ์ของสัตว์ครึ่งบกครึ่งน้ำจำพวกซาลาแมนเดอร์วงศ์หนึ่ง ใช้ชื่อวงศ์ว่า Proteidae
ลักษณะโดยรวมของซาลาแมนเดอร์ในวงศ์นี้ คือ มีโครงสร้างรูปร่างที่ยังคงรูปร่างของซาลาแมนเดอร์ขณะยังเป็นวัยอ่อนอยู่เมื่อเจริญเติบโตเข้าสู่วัยเจริญพันธุ์ เช่น ไม่มีเปลือกตา มีเหงือกขนาดใหญ่และมีช่องเปิดเหงือก 2 ช่อง มีแผ่นครีบหาง และมีลักษณะสำคัญที่แตกต่างจากซาลาแมนเดอร์วงศ์อื่น ๆ คือ ไม่มีกระดูกแมคซิลลา เช่นเดียวกับไซเรน (Sirenidae) และมีโครโมโซมจำนวน 38 (2n) แท่ง ซึ่งเป็นจำนวนที่มากกว่าซาลาแมนเดอร์วงศ์อื่น มีปอดแต่มีขนาดเล็ก โดยทั่วไปมีรูปร่างราวเรียวยาว ความยาวลำตัวประมาณ 20-48 เซนติเมตร อาศัยอยู่ในน้ำตลอดเวลา โดยจะอาศัยเฉพาะแหล่งน้ำที่ใสสะอาด 

**การจำแนก**
ปัจจุบัน ซาลาแมนเดอร์ในวงศ์นี้แบ่งออกได้เป็น 2 สกุล 6 ชนิด พบกระจายพันธุ์เฉพาะในทวีปอเมริกาเหนือทางทิศตะวันออก และลำธารในถ้ำหินปูนบริเวณเทือกเขาแอลป์แถบประเทศอิตาลี และสโลเวเนีย แต่ก็มีบางชนิดหรือบางสกุลที่สูญพันธุ์ไปแล้วตั้งแต่ยุคก่อนประวัติศาสตร์
วงศ์ Proteidae- สกุล Necturus
**หมาน้ำแอละแบมา (N. alabamensis)
**หมาน้ำกัลฟ์โคสต์ (N. beyeri)
**หมาน้ำแม่น้ำนิวส์ (N. lewisi)
**หมาน้ำธรรมดา (N. maculosus)
**หมาน้ำแคระ (N. punctatus)- สกุล Proteus
**โอล์ม (P. anguinus)
**†P. bavaricus (สูญพันธุ์ระหว่างยุคไพลสโตซีน)- สกุล †Orthophyia
**O. longa (สูญพันธุ์ยุคไมโอซีน)- สกุล †Mioproteus
**†M. caucasicus (สูญพันธุ์กลางยุคไมโอซีน)
**†M. wezei (สูญพันธุ์ระหว่างยุคไพลโอซีนถึงกลางยุคไพลสโตซีน)

**อ้างอิง**

**แหล่งข้อมูลอื่น**
หมวดหมู่:อันดับย่อยซาลาแมนเดอร์
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปยุโรป
หมวดหมู่:วงศ์หมาน้ำ
ชิโอโดเมะ

ชิโอโดเมะ มองจากโตเกียวทาวเวอร์
ชิโอโดเมะ (Shiodome) เป็นย่านธุรกิจสำคัญแห่งขึ้นในกรุงโตเกียว ประเทศญี่ปุ่น ตั้งอยู่ในเขตมินาโตะ ใกล้กับย่านชิมบาชิ กินซะ สวนฮามาริกีว และอ่าวโตเกียว ในอดีตเคยเป็นที่ตั้งของสถานีรถไฟ ต่อมาได้รับการพัฒนาให้เป็นย่านที่มีความทันสมัยที่สุดแห่งหนึ่งในโตเกียว 
ชิโอโดเมะ-ชิโอะ (シオサイト), เป็นที่ตั้งสำนักงานใหญ่ของบริษัทชื่อดัง เช่น ออลนิปปอนแอร์เวย์, บันได วิชวล, เดนสึ, ฟุจิสึ, มิตซุย เคมิคอล, นิปปอน เอ็กส์เพลส, สถานีโทรทัศน์นิปปอน, และซอฟต์แบงค์

**อ้างอิง**

**แหล่งข้อมูลอื่น**
หมวดหมู่:ย่านในโตเกียว
ท็อปฮิตลูกทุ่งมาตรฐาน

ท็อปฮิต ลูกทุ่งมาตรฐาน เป็นโครงการสตูดิโออัลบั้มของนักร้องลูกทุ่งหลายคนที่สังกัดประจำและเฉพาะกิจของค่ายอาร์เอส  มีผลงานออกวางจำหน่ายในช่วงปี พ.ศ. 2533 - พ.ศ. 2540 

**ความเป็นมา**
โครงการนี้ดำเนินงานโดย มนต์ เมืองเหนือ และมีศิลปินนักร้องคนแรกของโครงการนี้คือ สันติ ดวงสว่าง ตามด้วย ยอดรัก สลักใจ, สายัณห์ สัญญา ,  ศรเพชร ศรสุพรรณ, รังษี เสรีชัย, นคร มีโชคชัย, พรทิพย์ แสงอุทัย, มานพ วงศ์เพชร เป็นต้น โดยเพลงในอัลบั้ม ระยะแรกเป็นการนำเพลงเก่าของนักร้องคนอื่นหรือของตัวเองมาบันทึกเสียงและขับร้องใหม่ ต่อมาจึงมีการออกอัลบั้มเป็นเพลงใหม่ทั้งหมด หรือในบางอัลบั้มอาจมีเพลงเก่าปะปนอยู่ด้วย โดย สันติ ดวงสว่าง เป็นนักร้องที่มีอัลบั้มของโครงการนี้มากที่สุด ประมาณ 24 ชุด
และในปี พ.ศ. 2545 โครงการนี้อาร์เอสนำกลับมาอีกครั้ง เพิ่มคำว่า "โครงการใหม่" ไปเป็น "ท็อปฮิต ลูกทุ่งมาตรฐาน โครงการใหม่"  ในโครงการใหม่นี้ มีนักร้องแค่ไม่กี่คน แม้แต่ สันติ ดวงสว่าง และ ยอดรัก สลักใจ ที่เคยมีผลงานมีโครงการที่แล้วและประสบความสำเร็จมาแล้ว และยังมีผลงานกับทางอาร์เอสอยู่ ก็ไม่ได้เข้าร่วมโครงการครั้งใหม่นี้แต่อย่างใด โดยศิลปินในโครงการใหม่นี้มีเพียง 3 ท่าน ได้แก่ อังคนางค์ คุณไชย, ไพจิตร อักษรณรงค์ และเอกชัย ศรีวิชัย แต่ทว่าโครงการนี้อยู่ได้ปีเดียว เพราะไม่ประสบความสำเร็จทางด้านยอดขาย ไม่นานอาร์เอสก็เปิดค่าย อาร์สยาม ขึ้นมาเพราะต้องการสร้างเพลงแนวของลูกทุ่งอย่างเด่นชัด
สำหรับศิลปินที่มีอัลบั้มของโครงการนี้เพียงชุดเดียวคือ พุ่มพวง ดวงจันทร์ ซึ่งทำไว้ก่อนเสียชีวิตได้ไม่นาน ต่อมามีการเตรียมเพลงในชุดที่ 2 โดยเป็นเพลงของพุ่มพวงเอง แต่ไม่ได้บันทึกเสียงเนื่องจากพุ่มพวงได้เสียชีวิตเสียก่อน นอกจากนี้สดใส รุ่งโพธิ์ทอง , ไวพจน์ เพชรสุพรรณ และมานพ วงศ์เพชร (มนต์แคน แก่นคูน) ได้เคยเข้าร่วมโครงการนี้เช่นกัน

**ศิลปินในโครงการ**
 สันติ ดวงสว่าง- ยอดรัก สลักใจ- สายัณห์ สัญญา- ศรเพชร ศรสุพรรณ- ไวพจน์ เพชรสุพรรณ- เสรี รุ่งสว่าง- ปัญญา อุดมพร- สุรชัย สมบัติเจริญ- นคร มีโชคชัย- รังษี เสรีชัย- พรทิพย์ แสงอุทัย- วงเดือน ชไมพร- พุ่มพวง ดวงจันทร์- มานพ วงศ์เพชร (มนต์แคน แก่นคูน)- สมใจ จันทร์สว่าง- สดใส รุ่งโพธิ์ทอง

**ท็อปฮิตลูกทุ่งมาตรฐาน โครการใหม่**
 เอกชัย ศรีวิชัย (โครงการใหม่)- อังคนางค์ คุณไชย (โครงการใหม่)- ไพจิตร อักษรณรงค์ (โครงการใหม่)

**อ้างอิง**
หมวดหมู่:เพลงลูกทุ่ง
หมวดหมู่:อาร์เอส
ฮูโก ซาวีโนวิช

ฮูโก ซาวีโนวิช (อังกฤษ อังกฤษ: Hugo Savinovich) (สเปน สเปน: Hugo Savinovich) เป็นผู้บรรยายมวยปล้ำ ภาษาสเปน ของมวยปล้ำสมาคม ดับเบิลยูดับเบิลยูอี

**ดูเพิ่ม**
 เจอร์รี ลอว์เลอร์- ไมเคิล โคล

**อ้างอิง**
หมวดหมู่:บุคคลที่เกิดในปี พ.ศ. 2502
หมวดหมู่:บุคคลที่ยังมีชีวิตอยู่
หมวดหมู่:ผู้ประกาศนักมวยปล้ำอาชีพ
วิกิพีเดีย:เสนอบทความคุณภาพ/นกอัลบาทรอส

=== นกอัลบาทรอส**
นกอัลบาทรอส ถูกเสนอเมื่อ 24 มกราคม พ.ศ. 2556 และจะได้รับการพิจารณาภายในวันที่ 7 กุมภาพันธ์ พ.ศ. 2556
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 21 กุมภาพันธ์ พ.ศ. 2556
 เสนอชื่อโดย ปาล์มมี่ (พูดคุย)
สนับสนุน 
#
#
คัดค้าน
#
#
เสนอแนะการปรับปรุง
# ขาดหัวข้อลักษณะ --Sry85 (พูดคุย) 01:02, 26 มกราคม 2556 (ICT)
#*  เพิ่มหัวข้อแล้วครับผม --ปาล์มมี่ (พูดคุย) 09:01, 26 มกราคม 2556 (ICT)
# เนื้อหา อ่านดูแล้ว แต่ละหัวข้อ ในทุกหัวข้อ ยังมีเนื้อหาน้อยอยู่เลย อ่านแล้วไม่จบ อาจแปลจากบทความภาษาอังกฤษ --Sry85 (พูดคุย) 10:57, 26 มกราคม 2556 (ICT)
การตื่นทองที่แคลิฟอร์เนีย

การล่องเรือมายังแคลิฟอร์เนียในช่วงเริ่มต้นการตื่นทอง
การตื่นทองที่แคลิฟอร์เนีย (California Gold Rush) เริ่มขึ้นเมื่อวันที่ 24 มกราคม 1848 เมื่อทองคำถูกค้นพบโดยเจมส์ ดับเบิลยู. มาร์แชลล์ ที่โรงเลื่อยชัตเตอร์ในโคโลมา แคลิฟอร์เนีย บุคคลกลุ่มแรกที่ทราบข้อมูลยืนยันการตื่นทอง คือ ประชาชนในโอเรกอน หมู่เกาะแซนด์วิช (ฮาวาย) และละตินอเมริกา ผู้ที่เป็นกลุ่มแรกที่เริ่มแห่กันเข้ามาในแคลิฟอร์เนียในปลายปี 1848 ข่าวทองคำดึงดูดประชาชนราว 300,000 คนมายังแคลิฟอร์เนีย จากทั่วสหรัฐอเมริกาและต่างประเทศ ในจำนวนนี้ ประมาณครึ่งหนึ่งมาทางทะเล และอีกครึ่งมาทางบกจากทิศตะวันออกตามเส้นทางแคลิฟอร์เนียและเส้นทางแม่น้ำฮีลา
นักแสวงทอง หรือเรียกว่า "forty-niners" (อ้างถึงปี 1849) มักเผชิญความยากลำบากมากมายระหว่างทาง ขณะที่ผู้มาถึงใหม่ส่วนมากเป็นชาวอเมริกัน การตื่นทองก็ดึงดูดผู้คนหลายหมื่นคนจากละตินอเมริกา ยุโรป ออสเตรเลีย และจีน เริ่มแรก ก้อนทองคำสามารถหยิบขึ้นมาจากพื้น ต่อมา ทองคำถูกแยกจากธารน้ำและก้นแม่น้ำโดยใช้เทคนิคอย่างง่าย เช่น การร่อน มีการพัฒนาวิธีการที่ซับซ้อนขึ้นและได้ถูกนำไปใช้ในที่อื่นด้วย ณ จุดสูงสุด การก้าวหน้าทางเทคโนโลยีมาถึงจุดที่ต้องมีการจัดหาเงินทุนอย่างสำคัญ ซึ่งเพิ่มสัดส่วนบริษัททองคำต่อนักขุดปัจเจก ในยุคนั้น มีการค้นพบทองคำที่มีมูลค่ากว่าหนึ่งหมื่นล้านดอลล่าร์สหรัฐตามมูลค่าปัจจุบัน ซึ่งทำให้คนส่วนน้อยมีความมั่งคั่งมหาศาล อย่างไรก็ดี ส่วนมากเดินทางกลับบ้านโดยมีความมั่งคั่งเพิ่มขึ้นกว่าก่อนออกเดินทางมาเล็กน้อย
ผลของการตื่นทองนั้นสำคัญ ซานฟรานซิสโกเติบโตขึ้นจากนิคมเล็ก ๆ ที่มีผู้อยู่อาศัยราว 200 คนในปี 1846 มาเป็นเมืองที่เติบโตอย่างรวดเร็วที่มีประชากรราว 36,000 คนในปี 1852 ถนน โบสถ์ โรงเรียนและเมืองอื่นถูกสร้างขึ้นทั่วแคลิฟอร์เนีย ในปี 1849 รัฐธรรมนูญของรัฐถูกเขียนขึ้น มีการเลือกตั้งผู้ว่าการและสภานิติบัญญัติ และแคลิฟอร์เนียกลายเป็นรัฐหนึ่งในปี 1850 อันเป็นส่วนหนึ่งของข้อประนีประนอม ค.ศ. 1850
มีการพัฒนาวิธีการขนส่งใหม่ เมื่อเรือไอน้ำมีใช้กันทั่วไป จนถึงปี 1869 มีการสร้างทางรถไฟข้ามประเทศจากรัฐแคลิฟอร์เนียไปยังสหรัฐอเมริกาตะวันออก เกษตรกรรมและฟาร์มปศุสัตว์ขยายทั่วรัฐเพื่อให้เท่ากับความต้องการของผู้ตั้งถิ่นฐาน ในช่วงเริ่มต้นของการตื่นทอง ไม่มีกฎหมายเกี่ยวข้องกับกรรมสิทธิ์ในทรัพย์สินในแหล่งทองและระบบ "พนันการอ้างสิทธิ์" (staking claims) ถูกพัฒนาขึ้น การตื่นทองยังส่งผลให้เกิดการโจมตีชนพื้นเมืองในทวีปอเมริกา ซึ่งถูกโจมตีและถูกบังคับให้ย้ายออกจากดินแดนของเขา ประเมินว่ามีชาวอินเดียแคลิฟอร์เนีย 100,000 คนเสียชีวิตระหว่างปี 1848 ถึง 1868 และราว 4,500 คนในจำนวนนี้ถูกฆ่า การขุดทองยังส่งผลให้เกิดการทำลายสิ่งแวดล้อมแม่น้ำและทะเลสาบ

**อ้างอิง**
หมวดหมู่:การตื่นทอง
หมวดหมู่:รัฐแคลิฟอร์เนีย
เดอะไทม์อีสนาว (เพลงจอห์น ซีนา)

เดอะไทม์อิสนาวน์ เป็นเพลงที่ใชเปิดตัวของนักมวยปล้ำอาชีพจอห์น ซีนา ในสมาคมWWE เป็นเพลงแนวแร็ปที่ร้องโดย จอห์น ซีนา และTha Trademarc ในอัลบั้มเปิดตัวของ You Can't See Me ในปี ค.ศ. 2005  ปัจจุบันเพลงนี้ได้ออกจำหน่ายทาง ไอทูนส์ ในเดือนมิถุนายน ค.ศ. 2011

**แหล่งข้อมูลอื่น**
  John Cena's WWE Profile-  John Cena's Official Entrance Video date=2013-01-28 
หมวดหมู่:ซิงเกิลในปี พ.ศ. 2548
หมวดหมู่:ซิงเกิลในปี พ.ศ. 2554
หมวดหมู่:ซิงเกิลเปิดตัว
หมวดหมู่:เพลงฮิปฮอปอเมริกัน
วัดสัตตนารถปริวัตรวรวิหาร

วัดสัตตนารถปริวัตรวรวิหาร เป็นพระอารามหลวงชั้นโท ตั้งอยู่ที่ตำบลหน้าเมือง อำเภอเมืองราชบุรี จังหวัดราชบุรี ปัจจุบันเป็นพระอารามที่ทำการบริหารของคณะสงฆ์ธรรมยุตจังหวัดธรรมยุติกนิกาย มีเนื้อที่เป็นที่ตั้งวัด 9 ไร่ 3 งาน 11 ตารางวา และเนื้อที่ทางด้านใต้อีก 3 ไร่เป็นที่ตั้งของโรงเรียนเบญจมราชูทิศ ราชบุรี กรมสามัญศึกษา กระทรวงศึกษาธิการ เป็นโรงเรียนโครงการมัธยมส่วนภูมิภาค (คมภ.1)
เดิมชื่อ วัดเขาสัตตนารถ สร้างเมื่อ พ.ศ. 2414 ในสมัยเจ้าพระยาราชบุรี (กลั่น วงศาโรจน์) เป็นเจ้าเมืองราชบุรี ประมาณช่วงรัชกาลที่ 3–4 ยุครัตนโกสินทร์ เดิมวัดนี้ตั้งอยู่เชิงเขาสัตตนารถ (ปัจจุบันคือ บริเวณวัดเขาวัง) ครั้งในสมัยพระบาทสมเด็จพระจุลจอมเกล้าเจ้าอยู่หัว ทางการจะดำเนินการสร้างพระราชวังขึ้นที่เขาสัตตนารถ จึงมีการไถ่ถอนที่วัดเพื่อให้พ้นจากธรณีสงฆ์ โดยสมเด็จเจ้าพระยาบรมมหาศรีสุริยวงศ์ (ช่วง บุนนาค) ทำผาติกรรมและดำเนินการสร้างวัดทดแทนในสถานที่ใหม่ที่วัดโพธิ์งามหรือวัดกลางบ้าน (ที่ตั้งวัดในปัจจุบัน) ซึ่งเป็นวัดร้างอยู่ริมฝั่งแม่น้ำแม่กลอง ในการตั้งวัดครั้งแรกได้สร้างถาวรวัตถุ คือ อุโบสถ วิหารพระพุทธไสยาสน์ ศาลา กุฏิ เจดีย์ และกำแพงแก้ว เมื่อสร้างวัดขึ้นเรียบร้อยแล้วให้ชื่อว่า "วัดสัตตนารถปริวัตร" มีความหมายว่า วัดที่เปลี่ยนไปหรือย้ายไปจากเขาสัตตนารถ วัดได้รับพระราชทานวิสุงคามสีมาเมื่อ พ.ศ. 2418

**อ้างอิง**
หมวดหมู่:วัดในอำเภอเมืองราชบุรี
หมวดหมู่:พระอารามหลวงชั้นโท ชนิดวรวิหาร
หมวดหมู่:วัดไทยในสังกัดคณะสงฆ์ธรรมยุติกนิกาย
พ่อสั่งมาฟัด

พ่อสั่งมาฟัด (寶島雙雄); italic=yes) เป็นภาพยนตร์ไต้หวันแนวตลกแอ็คชั่น ค.ศ. 2012 กำกับโดยเดวิด จาง นำแสดงโดยเจย์ซี ชาน และเสี่ยหวี่

**เนื้อเรื่องย่อ**
เป็นเรื่องราวของสองพนักงานรักษาความปลอดภัย ซึ่งได้แก่ เจ ผู้เป็นพนักงานรักษาความปลอดภัยที่ไทเป ซึ่งรู้สึกเบื่อหน่ายกับนักท่องเที่ยวจากปักกิ่ง กับ โอเชี่ยน ผู้เป็นพนักงานรักษาความปลอดภัยจากประเทศจีนแผ่นดินใหญ่ซึ่งได้รับรางวัลแรฟเฟิล และได้เดินทางมาที่ไต้หวัน ซึ่งเขาเป็นพยานเพียงคนเดียวที่พบเห็นการโจรกรรมภาพวาด เจได้บังคับให้โอเชี่ยนร่วมมือกับเขาเพื่อชิงภาพวาดกลับคืนมา ที่ซึ่งทั้งคู่เกิดความขัดแย้งกัน แต่แล้วในที่สุดทั้งสองก็ยอมรับในความต่าง และได้ร่วมมือกันในเวลาต่อมา

**นักแสดงนำ**
 เจย์ซี ชาน รับบทเป็น เจ- เสี่ยหวี่ รับบทเป็น โอเชี่ยน- เจสสิกา แคมเบนซี- แอมเบอร์ แอน

**การสร้าง**
เดวิด จาง ซึ่งเป็นผู้กำกับภาพยนตร์ชุดนี้ เคยรับหน้าที่เป็นผู้ช่วยผู้กำกับที่ไต้หวันเป็นระยะเวลา 7 ปี ได้ทำการนำเสนอเรื่องราวโดยอาศัยความตลกที่เกิดจากความแตกต่างทางวัฒนธรรมจีนและไต้หวัน ที่แม้จะใช้ภาษาจีนกลางเหมือนกัน หากแต่ได้แยกห่างกันมานับสิบปี ภาษาที่ใช้จึงต่างกันไป และโดยแท้จริงแล้ว ทางผู้กำกับต้องการเน้นถึงมิตรภาพที่สามารถเกิดขึ้นได้แม้จะมีความต่างกัน ซึ่งภาพยนตร์ชุดนี้ ได้รับแรงบันดาลใจจากภาพยนตร์ คู่ใหญ่ฟัดเต็มสปีด ที่ได้นำเสนอเรื่องราวของสองตัวละครที่มีความแตกต่างกัน

**อ้างอิง**

**แหล่งข้อมูลอื่น**
  Double Trouble Review at HK Neo Reviews
หมวดหมู่:ภาพยนตร์ไต้หวันที่ออกฉายในปี พ.ศ. 2555
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์ไต้หวัน
หมวดหมู่:ภาพยนตร์โลดโผน
หมวดหมู่:ภาพยนตร์ตลก
พระเจ้าฉี่

พระเจ้าฉี่ (c=啟) เป็นพระมหากษัตริย์ราชวงศ์เซี่ย ครองราชย์เป็นเวลาประมาณเก้าถึงสิบปี และเป็นพระราชโอรสของพระเจ้าอวี่กับพระนางหนี่เจียว 
เมื่อพระราชบิดาของพระองค์ชราลงก็ได้แสดงความจำนงที่จะยกราชสมบัติให้โป๋อี้ ขุนนางผู้หนึ่งที่พระเจ้าอวี่เห็นว่ามีสติปัญญาสมควรที่จะครองราชย์สืบต่อจากพระองค์ แต่เมื่อพระเจ้าอวี่เสด็จสวรรคต โป๋อี้ก็ไม่ยอมรับเป็นหัวหน้าเผ่า โดยอ้างว่า ตนเป็นแค่ขุนนางผู้น้อย รับราชการมาเพียง 3 ปี เห็นควรให้ “ฉี่” พระราชโอรสของพระเจ้าอวี่ ครองราชย์สืบต่อไป ขุนนางทั้งหลายก็เห็นด้วย พระองค์จึงได้ขึ้นครองราชย์สืบต่อจากพระราชบิดา ตั้งแต่นั้นมา ระบบคัดเลือกหัวหน้าเผ่าด้วยการเลือกตั้งคนดีก็ถูกยกเลิกไป ระบบที่สืบราชสมบัติต่อในเชื้อสายราชวงศ์ได้ปรากฏขึ้น ราชวงศ์เซี่ยจึงนับได้ว่าเป็นราชวงศ์แรกในยุคทาสของประวัติศาสตร์จีน

**พระราชประวัติ== 

**ครอบครัว**
พระราชบิดาของพระเจ้าเซี่ยฉี่ คือพระเจ้าเซี่ยอวี่ ปฐมกษัตริย์ผู้ก่อตั้งราชวงศ์เซี่ย พระองค์ทรงอภิเษกกับ นางหนี่เจียว จนประสูติพระเจ้าฉี แต่แล้วรัชทายาทฉีก็ไม่ได้เป็นกษัตริย์องค์ต่อไป แต่เนื่องมาจากการเรียกร้องจากประชาชน ทำให้รัชทายาทฉีได้รับเลือกให้เป็นรัชทายาท เริ่มต้นประเพณีราชวงศ์  ต่อมาพระเจ้าฉีมีลูกชายคนหนึ่งชื่อว่า พระเจ้าไท่คัง ซึ่งกลายเป็นกษัตริย์องค์ต่อไป

**พระราชกรณียกิจที่สำคัญ**
ในประชุมพงศาวดารไม้ไผ่ได้บันทึกเหตุการณ์ในการครองราชย์ของพระเจ้าฉีไว้ว่า- ในปีแรกของการเสวยราชย์ พระองค์ได้สั่งให้มีงานฉลองที่ยิ่งใหญ่ ทั้งในเมืองหลวงเก่าและเมืองหลวงใหม่- ในปีที่ 2 ป่อยีได้พ้นโทษและคืนตำแหน่ง พระเจ้าฉีได้ทรงนำทัพออกต่อสู้กับพวกกบฏของรัชทายาทหูที่สงครามซางซู- ในปีที่ 6 ป่อยีเสียชีวิต และพระเจ้าฉีได้ทรงประกาศเกียรติคุณเพื่อเป็นอนุสรณ์- ในปีที่ 8 พระเจ้าฉีทรงส่งเหมิงตู ขุนนางคนหนึ่งสู่เมืองปาเพื่อไปตัดสินคดี

**สถานที่ที่คาดว่าเกี่ยวข้องกับพระองค์**
นครซินจ้ายเชื่อว่าก่อตั้งโดยพระเจ้าฉี่ และเป็นเมืองหลวงของราชวงศ์เซี่ยจนกระทั่งพระเจ้าเซ่าคัง ลูกหลานของพระเจ้าฉี่ เข้าควบคุมราชวงศ์นี้

**อ้างอิง**

**ข้อมูล**
Wu, K. C. (1982). The Chinese Heritage. New York: Crown Publishers. 0-517-54475X.
ฉี่